國立嘉義大學

國立嘉義大學，略稱嘉大，本部在嘉義市東區，高等學府也。今有生員凡萬餘人，圖書館藏二百萬餘。 史 大正八年肇於嘉義，時名曰臺灣總督府嘉義農林學校。十年改制，云臺南州立嘉義農林學校。昭和三年立嘉義農林棒球隊。六年赴日，就甲子園，與第十七回全國中等學校優勝野球大會，以「天下嘉農」聞。民國三十四年，臺灣光復，黌校改制，命以臺灣省立嘉義農業職業學校。四十年，改臺灣省立嘉義高級農業職業學校。四十三年選為示範農校，易名臺灣省立嘉義示範高級農業職業學校。五十四年改制，時謂之臺灣省立嘉義農業專科學校。七十年改隸，曰國立嘉義農業專科學校。八十六年升格，曰國立嘉義技術學院。八十九年併國立嘉義師範學院改制，曰國立嘉義大學。 校區 今有校區四，曰蘭潭，曰民雄，曰林森，曰新民。 學院 學院凡七，曰人文藝術學，曰管理學，曰師範學，曰農學，曰理工學，曰生命科學，曰獸醫學。別設公共政策研究所。 附屬小學 民國八十九年國立嘉義師範學院附設實驗國民小學因國立嘉義技術學院併國立嘉義師範學院為國立嘉義大學改隸，曰國立嘉義大學附設實驗國民小學。 它典 國立嘉義大學